	
	
	1(1)

	
	
	

	
	
	


[image: ]
	
	
	2(2)

	
	
	

	
	
	


[image: ]
Maatietopalvelu
Kyselyvastaus
Asiakirjan tunnus: KT1385
Päivämäärä: 22.7.2026
Julkisuus: Julkinen

Venezuela / Maanjäristykset kesäkuussa 2026, humanitaarinen tilanne, tiivis katsaus
Venezuela / Earthquakes in June 2026, humanitarian situation, brief overview

Kysymykset
1. Millaista tuhoa Venezuelassa 24.6.2026 tapahtuneet maanjäristykset ovat aiheuttaneet? 
2. Mikä on ollut maanjäristysten vaikutus tuhoalueen humanitaariseen tilanteeseen ja Venezuelaan yleisesti?
Questions
1. What kind of damage did the earthquakes that occurred in Venezuela on June 24, 2026, cause?
2. What has been the impact of the earthquakes on the humanitarian situation in the affected area and in Venezuela in general?

[bookmark: _Hlk129259295]Millaista tuhoa Venezuelassa 24.6.2026 tapahtuneet maanjäristykset ovat aiheuttaneet?  
Venezuelan pohjoisosissa tapahtui lyhyen ajan sisään kaksi erittäin voimakasta maanjäristystä 24.6.2026. Järistysten keskus oli Yumaren kaupungin läheisyydessä 200 kilometriä pääkaupunki Caracasista länteen.[footnoteRef:1] Yhdysvaltojen geologian tutkimuslaitoksen USGS:n mukaan järistysten vaikutukset ovat niitä kuvaavalla 12-tasoisella MMI-asteikolla enimmillään 9 (raunioittava), mikä tarkoittaa todennäköisemmin 10 000–100 000 kuolonuhria ja 10 –1000 miljardin Yhdysvaltojen dollarin taloudellisia menetyksiä.[footnoteRef:2] YK:n humanitaaristen asioiden koordinointitoimisto OCHA:n arvion mukaan pohjoisella rannikkoalueella pahiten kärsinyt osavaltio on La Guaira, ja lisäksi Mirandan, Falcónin, Carabobon, Yaracuyn ja Araguan osavaltiot ja pääkaupunkialue kärsivät vaikutuksista eniten.[footnoteRef:3] [1:  USGS 25.6.2026; BBC 7.7.2026. ]  [2:  USGS 13.7.2026.]  [3:  OCHA 12.7.2026, s. 7.] 

Virallisten arvioiden mukaan 19.7.2026 mennessä oli raportoitu yli 5200 kuolonuhrista ja lähes 17 000 loukkaantuneesta.[footnoteRef:4] Kadonneiden määrästä ei ole esitetty virallista arviota.[footnoteRef:5] Medialähteissä esitettyjen arvioiden mukaan kadonneita oli heinäkuussa 2026 kymmeniä tuhansia tai jopa 50 000.[footnoteRef:6] Vapaaehtoisvoimin toimivilla kadonneita paikantavilla yhteisösivustoilla raportoitiin 20.7.2026 edelleen noin 30 000–41 000 ihmisen olevan kateissa.[footnoteRef:7]  [4:  OCHA 17.7.2026, s. 1]  [5:  Euronews 13.7.2026.]  [6:  DW12.7.2026; Al-Jazeera 16.7.2026.]  [7:  Venezuelareporta.org [päiväämätön]; Desaparecidos Terremoto Venezuela [päiväämätön].] 

Virallisten arvioiden mukaan vain 856 rakennusta on kärsinyt vahinkoja ja 190 rakennusta on romahtanut kokonaan.[footnoteRef:8] Uutislähteiden 7.7.2026 julkaisemien tietojen mukaan jopa lähes 60 000 rakennusta on todennäköisesti vaurioitunut tai tuhoutunut maanjäristysalueilla.[footnoteRef:9] Myös maan päälentoasema Caracasissa kärsi merkittäviä tuhoja.[footnoteRef:10] Lentoasema oli edelleen suljettuna heinäkuun puolivälissä, mutta lentoja on pystytty ohjaamaan muille Venezuelan lentoasemille.[footnoteRef:11] [8:  OCHA 12.7.2026, s. 21]  [9:  Al-Jazeera 7.7.2026; BBC 7.7.2026.]  [10:  BBC 7.7.2026.]  [11:  The Rio Times 17.7.2026.] 

OCHA:n 11.7.2026 raportoimien tietojen mukaan 17 900 ihmistä on joutunut kokonaan asunnottomiksi ja lisäksi 18 400 ihmistä on joutunut viranomaisten järjestämään tilapäismajoitukseen. Kokonaan asunnottomaksi jääneet ihmiset ovat joutuneet epävirallisille asuinalueille, joille pystytään toimittamaan apua vain rajoitetusti. Viranomaiset ovat pyrkineet helpottamaan asuntopulaa taloudellisilla ja hallinnollisilla helpotuksilla.[footnoteRef:12] Viranomaistenkin ylläpitämissä tilapäismajoituskeskuksissa on puutteita muun muassa veden, puhtaanapidon ja terveydenhuollon saatavuuden kanssa.[footnoteRef:13] [12:  OCHA 12.7.2026, s. 7-8.]  [13:  PAHO / WHO 12.7.2026, s. 10.] 

Asunnottomuuden lisäksi maanjäristysten tuhot ovat heikentäneet peruselinolosuhteita vaikuttamalla veden, viestintäyhteyksien ja peruspalvelujen saatavuuteen. Lisäksi monet ovat tuhojen seurauksena menettäneet elannon lähteensä, mikä ajaa ihmisiä epävarmojen selviytymiskeinojen piiriin.[footnoteRef:14] [14:  OCHA 12.7.2026, s. 10.] 

Näiden lisäksi asunnottomuus on aiheuttanut maan sisäistä muuttoliikettä osavaltioihin, joissa maanjäristykset eivät aiheuttaneet tuhoja, mikä aiheuttaa painetta kyseisten alueiden palveluille.[footnoteRef:15] [15:  OCHA 12.7.2026, s. 9.] 

Mikä on ollut maanjäristysten vaikutus tuhoalueen humanitaariseen tilanteeseen ja Venezuelaan yleisesti?
YK:n humanitaaristen asioiden koordinointitoimiston (OCHA) mukaan maanjäristykset aiheuttivat tuhoalueilla laajamittaisia vaikutuksia infrastruktuurille, terveydenhuollolle, kouluille ja peruspalveluille, mikä on lisännyt humanitaarisen avun tarvetta väestölle, jolla oli jo ennestään haasteita saavuttaa peruspalveluita ja elantoa.[footnoteRef:16] Humanitaarisissa vaikutuksissa on alueellisia eroja: La Guairan alueella on eniten pulaa asunnoista ja terveys- ja muiden peruspalveluihin kohdistuva paine on suurta. Pääkaupunkialueella on suurimmat aineelliset tuhot ja järistysten aiheuttamaa asunnottomuutta. Falcónin alueella on erityisen paha puute vedestä ja suurimmat vaikutukset ihmisten elinkeinoihin.[footnoteRef:17] Vaikka maanjäristyksillä oli merkittäviä vaikutuksia infrastruktuuriin ja esimerkiksi puhtaan veden saatavuuteen, alueella ei ole toistaiseksi havaittu laajamittaisia tartuntatautiepidemioita.[footnoteRef:18] [16:  OCHA 12.7.2026, s. 2.]  [17:  OCHA 12.7.2026, s. 10.]  [18:  PAHO / WHO 12.7.2026, s. 6.] 

Terveyshuoltojärjestelmä on kärsinyt merkittäviä vahinkoja maanjäristyksen seurauksena, ja lisäksi sairaaloiden jo ennen katastrofia ollutta kuormittunutta tilannetta pahentaa tuhannet loukkaantuneet ja sairaalahoitoa tarvinneet potilaat.[footnoteRef:19] Jo ennen maanjäristyksiä venezuelalaisissa sairaaloissa oli pulaa henkilökunnasta ja tarvikkeista, mikä vaikutti muun muassa sairaaloiden ensiapuihin, leikkaustoimintaan ja laboratorioihin.[footnoteRef:20] Suurin osa (93 %) maanjäristyksissä loukkaantuneista ja sairaalahoitoa tarvinneista oli jo kotiutettu 12.7.2026 mennessä.[footnoteRef:21] [19:  Al-Jazeera 2.7.2026; OCHA 12.7.2026, s. 16; IRC 7.7.2026.]  [20:  Al-Jazeera 2.7.2026; IRC 7.7.2026.]  [21:  PAHO / WHO 12.7.2026, s. 4.] 

Humanitaaristen toimijoiden yhteensä 78 sairaalaan tekemien arviokäyntien perusteella kolme sairaalaa oli täysin toimintakyvyttömiä, 38 oli kärsinyt jonkinasteisia vahinkoja ja lisäksi 20 sairaalassa oli merkittäviä puutteita henkilökunnasta, lääkkeistä ja tarvikkeista. Vahingoilla oli vaikutusta 1,3 miljoonan ihmisen pääsyyn terveydenhuollon piiriin.[footnoteRef:22] Suurin osa erikoissairaanhoitoa tarjoavista sairaaloista oli 12.7.2026 päivättyjen tietojen mukaan toiminnassa, mutta monissa oli tuhoista aiheutuneita rajoituksia esimerkiksi potilaspaikoissa ja tarjottavissa palveluissa. Esimerkiksi kaikkia leikkauksia ei pystytty toteuttamaan vaadittavalla kapasiteetilla välinepulan vuoksi.[footnoteRef:23]  International Rescue Commitee -järjestön 7.7.2026 julkaiseman arvion mukaan maanjäristyksistä kärsineillä alueilla jopa 20 terveydenhuoltolaitoksessa oli vakavia puutteita kriittisistä lääkkeistä. Järjestön mukaan pahiten kärsineessä La Guairassa sairaalat kuormittuivat heti ensimmäisenä päivänä, ja tilanne oli edelleen vaarallisen heikko kansainvälisestä avusta huolimatta. Koska sairaalat ovat keskittyneet maanjäristyksissä loukkaantuneiden auttamiseen, muuta terveydenhuoltoa tarvinneet ovat joutuneet käyttämään avustusjärjestöjen terveyspalveluja.[footnoteRef:24] [22:  OCHA 12.7.2026, s. 16.]  [23:  PAHO / WHO 12.7.2026, s. 4.]  [24:  IRC 7.7.2026.] 

Myös ruokaturvatilanne on erityisen kriittinen La Guairan osavaltiossa, koska infrastruktuuri ja ruoan jakelukanavat, kuten kaupat, ovat monilta alueilta tuhoutuneet ja ihmiset ovat menettäneet elinkeinonsa. La Guairassa ja pääkaupunkialueella vedenjakelujärjestelmät ovat häiriintyneet merkittävästi.[footnoteRef:25] [25:  OCHA 12.7.2026, s. 17–18.] 

OCHA:n mukaan humanitaarisen avun toimittamisessa ei ole havaittu laajamittaisia rajoitteita. Avun toimittaminen edellyttää kuitenkin tarkkaa koordinointia viranomaistasolla.[footnoteRef:26] Useat tahot ovat kuitenkin syyttäneet Venezuelan hallintoa hitaasta reagoinnista ennen pelastustoimien aloittamista, mutta hallinto on kiistänyt kaikki syytökset.[footnoteRef:27] Deutsche Wellen toimittajan mukaan viranomaisilla kesti yli vuorokausi aloittaa pelastustoimet, eivätkä esimerkiksi sotilaat osallistuneet niihin aluksi aktiivisesti, vaan pelastustoimet alkoivat täysimääräisesti vasta kuin kansainväliset avustusjoukot saapuivat.[footnoteRef:28] Myös New York Timesin haastattelemien silminnäkijöiden mukaan viranomaiset eivät aluksi osallistuneet pelastustöihin. Artikkelin mukaan etenkin pahiten vaurioituneessa La Guairassa tavalliset ihmiset ovat tehneet suurimman osan pelastustöistä.[footnoteRef:29] Myös muun muassa CNN:n haastattelemien asiantuntijoiden mukaan heikon hallinnon vuoksi viranomaisilla ei ollut ole esimerkiksi kapasiteettia, rahoitusta eikä henkilöstöä toteuttaa pelastustoimia tehokkaasti.[footnoteRef:30] [26:  OCHA 12.7.2026, s. 13.]  [27:  NYT 10.7.2026.]  [28:  DW 5.7.2026.]  [29:  NYT 10.7.2026.]  [30:  CNN 9.7.2026.] 

OCHA:n mukaan 10.7.2026 mennessä Venezuelaan oli saapunut yli 2800 pelastustyöntekijää ulkomailta. Lisäksi humanitaariset toimet ovat heinäkuussa keskittyneet peruselintarvikkeiden jakeluun, ja vähitellen apua pyritään lisäämään terveyssektorilla ja väliaikaismajoitusten parantamiseen.[footnoteRef:31] [31:  OCHA 12.7.2026, s. 11–12.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

